b'\n_START_ARTICLE_\nLaisvosios Lietuvos radijas\n_START_PARAGRAPH_\nLaisvosios Lietuvos radijas \xe2\x80\x93 Lietuvos laisv\xc4\x97s kovotoj\xc5\xb3 s\xc4\x85jungos (LLKS) \xc5\xa0vedijoje \xc4\xafsteigtas (v\xc4\x97liau Kaune \xc4\xafrengtas pogrindinis) radijas (radiofoninis si\xc5\xb3stuvas, veik\xc4\x99s 40 m banga, apie 400 km spinduliu).\n_START_SECTION_\nIstorija\n_START_PARAGRAPH_\nRadijo laid\xc5\xb3 transliacija prad\xc4\x97ta 1944 m. vasario 13 d., jos vyko kiekvien\xc4\x85 sekmadien\xc4\xaf, 10 val. ryto ir trukdavo 10-20 min Radijas buvo girdimas Lietuvoje ir \xc5\xa0vedijoje. Transliacijos nutrauktos 1944 m. gegu\xc5\xbe\xc4\x97s 1 d. pogrind\xc5\xbeio iniciatyva, okupantams nesp\xc4\x97jus kilnojamo si\xc5\xb3stuvo sugauti radiolokacijos pagalba._NEWLINE_Slapto radijo ry\xc5\xa1io bei transliacij\xc5\xb3 projekto vykdytojai, operatoriai: Ignas Vylius (vadovas), B. Konkulevi\xc4\x8dius (si\xc5\xb3stuvo konstruktorius), K. Bal\xc4\x8di\xc5\xabnas, Jurgis Valiulis, Juozas Rudokas, Balys Balei\xc5\xa1is. Radiju operatyviai buvo perduodamos \xc5\xbeinios, atsi\xc5\xa1aukimai, nurodymai visuomen\xc4\x97s laikysenai. Si\xc5\xb3stuvo veikla \xe2\x80\x93 vienas did\xc5\xbeiausi\xc5\xb3 antinacin\xc4\x97s rezistencijos propagandos laim\xc4\x97jim\xc5\xb3 Baltijos valstyb\xc4\x97se.'